Reiki

Ymarfer ysbrydolLübeck, Petter, a Rand (2001), pennawd 14, tt.108–10; Ellyard (2004), t.79; McKenzie (1998), tt.19, 42, 52; Lübeck (1996), t.22; Boräng (1997), t.57; Veltheim a Veltheim (1995), t.72 a ddatblygwyd gan Fwdhydd Japaneaidd o'r enw Mikao Usui ym 1922 yw Reiki (霊気 yn Shinjitai). Mae'n defnyddio techneg o'r enw cledr-iacháu fel math o feddygaeth amgen a chyflenwol a ddosberthir weithiau fel meddygaeth ddwyreiniol yn ôl rhai cyrff proffesiynol. Trwy ddefnyddio'r dechneg hon, mae ymarferwyr yn credu eu bod yn trosglwyddo egni'r bydysawd (h.y., reiki) ar ffurf ki trwy'r cledrau, sy'n caniatáu i hunan-iacháu a chyflwr o gydbwysedd ddigwydd.Reiki flows through hands: (McKenzie (1998), t.18); (Ellyard (2004)t.27); (Boräng (1997), t.9); (Veltheim and Veltheim (1995), t.33)

Mae dau brif gangen o Reiki, a chyfeirir atynt yn Reiki Japaneaidd Traddodiadol a Reiki'r Gorllewin fel arfer. Er y gall gwahaniaethau fod yn eang yn eu hystod rhwng canghennau a thraddodiadau, y prif wahaniaeth ydy'r defnydd o safleoedd dwylo sydd wedi'u safoni gan Reiki'r Gorllewin, yn hytrach na dibynnu ar osod sythweledol o'r dwylo (gweler isod), a ddefnyddir yn aml gan ganghennau o Reiki Japaneaidd. Mae gan y ddwy gangen hierarchaeth tair haen o raddau fel arfer, a chyfeirir atynt fel arfer fel y Radd Gyntaf, yr Ail Radd, a'r Radd Meistr/Athro, lle cysylltir gwahanol sgiliau a thechnegau â phob lefel wahanol.

Mae'r cysyniad o ki sydd wrth wraidd Reiki yn sbeciannol ac nid oes tystiolaeth wyddonol yn bodoli; casglwyd adolygiad systematig o brofion clinigol ar hap a gynhaliwyd yn 2008 fod "y dystiolaeth yn annigonol i awgrymu fod reiki yn driniaeth effeithiol am unrhyw gyflwr. Felly, mae gwerth reiki heb ei brofi o hyd." Mae'r American Cancer Society a'r National Center for Complementary and Alternative Medicine hefyd wedi darganfod nad oes tystiolaeth glinigol neu wyddonol sy'n cefnogi honiadau fod Reiki yn effeithiol wrth drin unrhyw afiechyd.

 Hanes 
 Tarddiad yr enw 
bawd|100px|Mikao Usui 臼井甕男 (15 Awst 1865 – 9 Mawrth 1926)
Mae'r gair Japaneg Reiki ("霊気" yn Shinjitai neu "レイキ" yn Katakana) yn golygu "awyrgylch dirgel / pŵer ysbrydol," ac yn air benthyg o'r gair Tsieinëeg língqì ("靈氣" yn Tsieinëeg Traddodiadol a "灵气" yn Tsieinëeg Syml). Weithiau fe'i cyfieithir gan rai geiriaduron i olygu "dylanwad ysbrydol (o fynyddoedd ayyb) / clyfrwch".MDBG (2010). Word dictionary - língqì - Learn Chinese faster with MDBG (ar-lein). Ar gael: http://www.mdbg.net/chindict/chindict.php?page=worddict&wdrst=0&wdqb=lingqi (cyrchwyd 28 Chwefror 2010) Mae'r gair yn ymuno'r geiriau rei (霊), sy'n golygu "bwgan, ysbryd, enaid / goruwchnaturiol, gwyrthiol, dwyfol; corff awyrol", â ki (気), sy'n golygu "nwy, aer / anadl / egni / grym / awyrgylch / tymer / bwriad / emosiwn, sylw", ac yn golygu ki yma, sy'n golygu "egni ysbrydol / egni bywiol / grym bywyd / egni o fywyd".Tarddiad yr enw: (Lübeck, Petter, a Rand (2001), pennawd 6)

Gellid defnyddio'r gair fel enw, gan gyfeirio at naill ai'r egni tybiedig neu'r modd therapiwtig sydd wedi'i seilio arno, er fe'i defnyddir fel berf ac ansoddair fel arfer. Gyda thrawslythrennu, nid oes modd cyfieithu gair gyda thrachywiredd sy'n ymwneud â'r iaith wreiddiol, ac mae rhai awduron y Gorllewin yn ei gyfieithu'n llac i olygu "egni bywyd yr hollfyd".Lübeck, Petter, a Rand (2001), t.302; McKenzie (1998), t.18; Shuffrey (1998), t.1 Mae'r bathiad hwn yn cam-gyfieithu'n rhannol, gan mai "egni bywyd" yw ystyr ki, ond nid yw rei yn golygu "yr hollfyd."

 Gwreiddyn 
Gweler hefyd y Pum cysyniad a Llinell Amser Hanes Reiki
bawd|100px|Chujiro Hayashi 林 忠次郎 (1879 - 1940)
Datblygwyd Reiki gan Mikao Usui (臼井甕男) ym 1922 pan oedd yn perfformio Isyu Guo, cwrs hyfforddi Bwdhaidd o un ar hugain diwrnod a gynhaliwyd ar Fynydd Kurama. Ni wyr neb yn union yr hyn oedd yn rhaid iddo wneud yn ystod ei hyfforddiant, er mae'n bosibl ei fod wedi cynnwys myfyrio, ymprydio, llafarganu, a gweddïo.Cwrs hyfforddi o un ar hugain diwrnod: (Lübeck, Petter, a Rand (2001). Tudalen 14); What is the History of Reiki? Yn ôl y sôn, cafodd Usui y wybodaeth a phŵer ysbrydol i roi ac adiwnio pobl eraill i'r hyn a alwyd yn Reiki ganddo o ganlyniad i ddatguddiad cyfriniol, a ddaeth i mewn i'w gorff trwy ei siacra'r goron. Ym mis Ebrill 1922, symudodd Usui i Tokyo er mwyn sefydlu'r Usui Reiki Ryōhō Gakkai ("臼井靈氣療法學會" ym Mandarin Traddodiadol, Cymdeithas Therapi Egni Ysbrydol Usui) ac i barhau â thrin pobl ar raddfa fawr gyda Reiki.Sefydlu Usui Reiki Ryoho Gakkai: (Lübeck, Petter, a Rand (2001). Tudalen 14).

Yn ôl yr arysgrif ar ei faen coffa,Arysgrif ar faen coffa Usui addysgodd Usui Reiki i fwy na 2,000 pobl yn ystod ei oes, a chyrhaeddodd un ar bymtheg o'r myfyrwyr hyn at y lefel Shinpiden, lefel sy'n gyfartal i'r drydedd radd yn y Gorllewin, neu lefel y Meistr/Athro.Cyfanswm o bobl wnaeth Usui ddysgu: (Lübeck, Petter, a Rand (2001), t.16) Wrth addysgu Reiki yn Fukuyama (福山市, Fukuyama-shi), cafodd Usui strôc, a bu farw ar 9 Mawrth 1926.

 Datblygiad cynnar 
bawd|100px|Hawayo Takata (24 Rhagfyr 1900 - 11 Rhagfyr 1980)
Ar ôl marwolaeth Usui, cymerodd J. Ushida, myfyriwr Usui, drosodd fel llywydd y Gakkai. Fe oedd yn gyfrifol am greu a chodi maen coffa Usui a sicrhau'r cynhelir safle bedd. Roedd Iichi Taketomi yn olynydd Ushida, wedi'i ddilyn gan Yoshiharu Watanabe a Kimiko Koyama. Mr. Kondo yw'r olynydd cyfredol a ddaeth yn llywydd ym 1998. Mae'r un ar bymtheg Meistr a ddysgwyd gan Usui yn cynnwys Toshihiro Eguchi, Jusaburo Guida, Ilichi Taketomi, Toyoichi Wanami, Yoshihiru Watanabe, Keizo Ogawa, J. Ushida, a Chujiro Hayashi (林 忠次郎 Hayashi Chūjirō).Ymchwil gwreiddiol gan Frank Arjava Petter a Dave King Gadawodd Hayashi y Gakkai a sefydlodd ei glinig ei hun lle rhoddodd driniaeth, addysgodd, ac adiwniodd bobl i Reiki. Symleiddiodd ddysgeidiaethau Reiki, gan bwysleisio ar iacháu corfforol a defnyddio set o dechnegau Reiki mwy strwythuredig a symledig.Dysgeidiaethau Hayashi: (Lübeck, Petter, a Rand (2001), pennawd 19, t.17) I'r clinig hwn y cyfeiriwyd Hawayo Takata.

Ar ôl cael llawer o sesiynau Reiki gan hyfforddeion Hayashi yn ei glinig ar gyfer afiechydon (megis poen abdomenol ac asthma er enghraifft), hyfforddodd Hayashi Takata sut i ddefnyddio Reiki,Hyfforddodd Hayashi Takata: (Ellyard (2004). Tud. 13) a daeth Takata yn Feistr Reiki ar 21 Chwefror 1938.Mae copi o'i thystysgrif wreiddiol ar gael yma Aeth hi ymlaen i sefydlu llawer o glinigau Reiki yn Hawaii, a lleolodd un ohonynt yn Hilo. Ar ôl gwneud hyn, aeth hi i deithio drwy Unol Daleithiau America, yn ymarfer ac addysgu'r ddau lefel cyntaf i eraill.Clinig Reiki Takata a'i hyfforddiant yn yr Unol Daleithiau: (Ellyard (2004). Tud. 15) Ym 1970, dechreuodd i hyfforddi Meistri Reiki. Yn ystod y cyfnod hwn, cyflwynodd hefyd y term Meistr Reiki ar gyfer y lefel Shinpiden.Dechreuodd Takata i addysgu Meistri Reiki: (Ellyard (2004). Tud. 15) Pwysleisiodd bwysigrwydd o godi tâl am driniaeth ac addysgu Reiki, a chododd dâl o $10,000 (£6,500 neu €7,400 yn fras) ar gyfer hyfforddiant Meistr.

Bu farw Takata ar 11 Rhagfyr 1980,(Petter (1997), t.21) a (Veltheim a Veltheim (1995). Tud. 26) a hyfforddodd 22 Meistr Reiki erbyn hynny.Hyfforddodd Takata 22 Meistr Reiki: (Ellyard (2004). Tud. 14), (Veltheim a Veltheim (1995), t.26) a (Petter (1997), t.20) Gellid achredu'r mwyafrif o Reiki a addysgir y tu allan i Japan i'w gwaith.Arwyddocâd o Takata yn mynd â Reiki allan o Japan: (Ellyard (2004), tt.14–16) a (Veltheim a Veltheim (1995), t.26)

 Cydsyniadau Usui a'r Pum Egwyddor 
Roedd Usui yn edmygydd o waith llenyddol Ymerawdwr Meiji (明治天皇 Meiji tennō). Pan yr oedd wrthi'n datblygu ei system, crynhodd Usui waith yr ymerawdwr i mewn i set o egwyddorion moesol (a elwir yn "Cydsyniadau Usui" 概念 Gainen), ac adnabyddir nhw (hynny yw, y pum egwyddor) fel y Pum Archebiant bellach (五戒 Gokai, sef "Y Pum Gorchymyn" o ddysgeidiaethau Bwdhaidd o fod yn waharddedig rhag lladd, dwyn, camymddygiad rhywiol, dweud celwydd, ac am anghymedroldeb). Mae'n gyffredin i athrawon ac ymarferwyr i geisio cadw at y pum archebiant, neu egwyddor, hyn.Kanji招福の秘法,
萬病の霊薬.

今日丈けは:
怒るな,
心配すな,
感謝して,
業をはけめ,
人に親切に.

朝夕合掌して心に念じ,
口に唱へよ.

心身改善.
臼井霊氣療法.

肇祖,
臼井甕男.RōmajiShōfuku no hihō,
Manbyō no reiyaku.

Kyō dake wa:
Okoru na,
Shinpai su na,
Kansha shite,
Gyō wo hakeme,
Hito ni shinsetsu ni.

Asayū gasshō shite kokoro ni nenji,
Kuchi ni tonae yo.

Shinshin kaizen.
Usui Reiki Ryōhō.

Chōso,
Usui Mikao.

bawd|225px|dde|Pum cysyniad Usui, wedi'u cynnwys o fewn yr holl destun (darllenir ysgrifen Japaneaidd o'r brig i'r gwaelod, yn symud o'r dde i'r chwith). Nodyn: Maent yn dechrau yn y drydedd golofn o'r dde o dan y lle gwag, ac yn parhau i'r bedwaredd a phumed golofn o'r dde.CymraegY gelf gyfrinachol o wahodd hapusrwydd,
Y feddyginiaeth wyrthiol ar gyfer pob un afiechyd.

O leiaf am heddiw:
Peidiwch â gwylltio,
Peidiwch â phoeni,
Byddwch yn ddiolchgar,
Gweithiwch gyda diwydrwydd,
Byddwch yn garedig wrth bobl.

Bob bore a noswaith, ymunwch eich dwylo â'i gilydd mewn myfyrdod a gweddïo gyda'ch calon.
Datganwch gyda'ch meddwl a llafarganu gyda'ch genau.

Er mwyn gwella'r meddwl a'r corff.
Usui Reiki Ryōhō.

Y sylfaenydd,
Mikao Usui.

 Traddodiadau 
Mae llawer o ganghennau Reiki yn bodoli erbyn hyn, er mai dau brif system o'r enw Reiki Japaneaidd Traddodiadol a Reiki'r Gorllewin sydd.

 Reiki Japaneaidd Traddodiadol 
bawd|100px|Reiki yn Shinjitai Japaneg
Defnyddir y term Reiki Japaneaidd Traddodiadol fel arfer wrth ddisgrifio'r system benodol a ddaeth o ganlyniad i ddysgeidiaethau gwreiddiol Usui a'r dysgeidiaethau ni adawsant Japan. Ar hyd y 1990au, teithiodd athrawon y Gorllewin i Japan er mwyn darganfod y system benodol hon o Reiki, er ni ddarganfuont ddim. O'r herwydd, dechreuont sefydlu ysgolion Reiki er mwyn dysgu Shoden (lefel cyntaf) ac Okuden (yr ail lefel) i bobl Japan. Tua 1993, dechreuodd Frank Arjava Petter, Meistr Reiki o'r Almaen, i addysgu Shinpiden, y lefel Meistr/Athro hefyd, ac o ganlyniad, dechreuodd Meistri Reiki Japan ledaenu eu gwybodaeth o Reiki Japaneaidd Traddodiadol. Ers hynny, sefydlwyd nifer o systemau o Reiki Japaneaidd Traddodiadol, a rhestrir y prif systemau isod (defnyddir yr enwau Japaneaidd heb eu Cymreigio).

 Usui Reiki Ryōhō Gakkai (臼井靈氣療法學會 ym Mandarin Traddodiadol, Cymdeithas Therapi Egni Ysbrydol Usui) yw enw'r gymdeithas o Feistri Reiki a sefydlwyd gan Usui ei hun. Honnir fod y gymdeithas hon yn goroesi hyd heddiw ("honni" oherwydd ni wyr neb yn union sut mae'r Gakkai yn ymarfer y dyddiau yma). Ar ôl marwolaeth Usui, Ushida ddaeth yn llywydd y gymdeithas. Roedd yn gyfrinach am lawer o flynyddoedd ac erbyn hyn, Masaki Kondoh yw shihan (meistr) y Gakkai. Er bod llawer o'u dysgeidiaethau yn gyfrinachol o hyd, mae aelodau'r gymdeithas, megis Meistr Hiroshi Doi, wedi bod yn rhannu gwybodaeth y Gakkai â gweddill y byd fesul dipyn. Er gwaethaf hyn, mae'n gymdeithas hermetig, a bron yn amhosibl cael gafael arno.
 Reidō Reiki Gakkai (靈道靈氣學會, Cymdeithas Achlysur Ysbrydol [ac] Egni Ysbrydol) yw enw'r gymdeithas sy'n tarddu o feistri'r Ryōhō Gakkai, ac fe'i harweinir gan Fuminori Aoki. Ychwanegodd Aoki at ddysgeidiaethau'r Gakkai, er mai bychan yw'r gwahaniaethau. Yn y system hon, defnyddir y symbol Koriki ("y grym o hapusrwydd") yn ogystal â'r symbolau arferol.
 Kōmyō Reiki Kai (光明レイキ會, Cyfarfod (Cymdeithas) Egni Ysbrydol Goleuedig) yw enw'r system hon sy'n cymryd ei henw o ysgol Reiki Japaneaidd Traddodiadol, a sefydlwyd gan Hyakuten Inamoto (稲本　百天), athro Reiki gyda chefndir Reiki'r Gorllewin. Mae'n gwahaniaethu o systemau eraill oherwydd nad yw'n tarddu o'r Gakkai, ond yn dod o linell Hayashi trwy Chiyoko Yamaguchi (山口　千代子) sydd wedi aros yn Japan yn hytrach na gadael.
 Jikiden Reiki (直傳靈氣, Dysgu Uniongyrchol [o'r] Egni Ysbrydol) yw enw'r system wreiddiol a addysgir gan Dr. Hayashi, a sefydlwyd gan Mrs. Yamaguchi a'i mab, Tadao Yamaguchi (山口 忠夫).

Mae lleoliadau'r dwylo o Reiki Japaneaidd Traddodiadol a gyflwynir yn yr Usui Reiki Ryōhō Hikkei (Llawlyfr Reiki Usui) fel y'u defnyddio a'u casglu gan Usui yn llawer mwy eang na dim ond lleoliadau'r dwylo a ddefnyddir o fewn Reiki'r Gorllewin.

 Reiki'r Gorllewin 
Mae Reiki'r Gorllewin (西洋レイキ Seiyō reiki) yn system a ellir ei hachredu i Hawayo Takata. Y defnydd o batrymau llaw penodol am driniaethau mewnol yn lle Reiki-hō, y sgìl sythweledol o "wybod lle i osod y dwylo" yw'r prif wahaniaeth rhwng traddodiadau. Mae Reiki'r Gorllewin yn rhoi mwy o bwyslais ar iacháu anhwylderau, ac mae esgyn i lefelau o "uwch diwnio" yn fwy ffurfiol.

Ar ôl cael ei hyfforddi gan Hayashi, aeth Takata yn ôl i Hawaii gan fynd â Reiki gyda hithau hefyd. Ar ôl sefydlu clinigau yno, lledaenodd Reiki i weddill y byd Gorllewinol. O ganlyniad i'r ail ryfel y byd, penderfynodd Takata i olygu'r system draddodiadol er mwyn ei gwneud yn fwy dealladwy a chredadwy i feddwl y Gorllewin.

 Usui Reiki Shiki Ryōhō (臼井靈氣式療法, Dull o Therapi Egni Ysbrydol Usui) yw'r enw a roddir i system y Gorllewin o Reiki. Mae'n system sydd wedi ceisio dilyn arferion gwreiddiol Takata. Fe'i dysgir heddiw gan y Reiki Alliance, er enghraifft, a sefydlwyd gan Phyllis Lei Furumoto, wyres Takata. Yn y system hon, fel gyda'r mwyafrif o systemau Reiki'r Gorllewin, ceir tri lefel o'r enw'r Radd Gyntaf, yr Ail Radd, a'r Radd Meistr/Athro yn ôl eu trefn. Maent yn defnyddio fersiynau o'r pedwar symbol gwreiddiol a ddefnyddiwyd gan Takata a gafwyd gan ei hathro, Hayashi. Usui Reiki Shiki Ryōhō hefyd yw'r cymhwyster arferol a ofynnir amdano (yn ogystal â llinach Reiki) wrth geisio yswiriant i ymarfer Reiki ar y cyhoedd yn y Deyrnas Unedig.
 Reiki Tibet/Usui yw'r enw a roddir i'r system a ddatblygwyd gan Arthur Robertson a phoblogeiddiwyd wedyn gan William Lee Rand a Diane Stein. Mae'r system hon yn tarddu o Reiki Usui fel yr addysgwyd gan Takata ac yn cynnwys technegau Usui Reiki Ryōhō Gakkai, megis Byōsen-hō (病専法, Dull Sganio), Gyōshi-hō (凝視法, Dull Iacháu gyda'r Llygaid), a Kenyoku-hō (件抑制法, Dull Sych-Ymolchi). Bu cwbl o ychwanegiadau i'r system hon mewn cymhariaeth ag Usui Shiki Ryōhō gan Rand, megis dull adiwnio addasedig sy'n cynnwys yr Anadl Fioled, y defnydd o symbol Tibetaidd y Meistr a symbol tân y kundalini yn ogystal â phedwar symbol Usui, y safle hui yin (a leolir yn y perinëwm), a hefyd yr orbit microcosmig. Yn ogystal â chyflwyno rhagor o symbolau a'r Anadl Fioled, mae Reiki Tibet/Usui yn cynnwys llawfeddygaeth seicig. Yn lle bod â thri lefel fel Usui Reiki Shiki Ryōhō, mae pedwar lefel ganddi o'r enw'r Radd Gyntaf, yr Ail Radd, Uwch Hyfforddiant Reiki (3A yn gyffredinol), a Meistr/Athro (3B yn gyffredinol).
 Gendai Reiki Hō (現代靈氣法, "Dull o Egni Ysbrydol Modern") yw'r enw a roddir i'r system sy'n cynnwys elfennau o Reiki Japaneaidd Traddodiadol a Reci'r Gorllewin, a sefydlwyd gan Hiroshi Doi. Cafodd Doi hyfforddiant mewn Reiki'r Gorllewin yn gyntaf gan Mieko Mitsui, Meistr o'r "Radiance Technique." Ym 1993 cafodd aelodaeth i'r Gakkai.

 Dysgeidiaethau 
Yn ôl dysgeidiaethau Reiki, mae Reiki yn ddihysbyddMae Reiki'n ddihysbydd. McKenzie (1998). Tudalen 18; Boräng (1997). Tudalen 9Reiki fel egni grym bywyd egni: Lübeck, Petter, a Rand (2001). Tud 62; McKenzie (1998). Tud 18; Ellyard (2004). Tud 75; Lübeck (1994). Tud 13; Boräng (1997). Tud 8 a gellid ei ddefnyddio i beri effaith iachaol.McKenzie (1998). Tud 18; Lübeck, Petter, a Rand (2001). Tud 14 a 68; Veltheim a Veltheim (1995). Tud 30; Ellyard (2004). Tud 27 Mae ymarferwyr yn honni'r gall unrhyw un gael gafael ar yr egni hwnGellid adiwnio unrhyw un i Reiki: (Lübeck, Petter, a Rand (2001). Tud 8); (Veltheim a Veltheim (1995). Tud 35); (Ellyard (2004). Tud 77) drwy gael adiwniad a wneir gan Feistr Reiki.Cael gafael arno gydag adiwniad: (Ellyard (2004). Tud 27 a 31); (Lübeck, Petter, a Rand (2001). Tud 22); (McKenzie (1998). Tud 18 a 19); (Gollagher (1998). Tud 26); (Boräng (1997). Tud 12)

Yn ôl ei ymlynwyr, therapi cyfannol yw Reiki sy'n dod ag iacháu ymlaen ar y lefelau corfforol, meddyliol, emosiynol ac ysbrydol.Therapi cyfannol yw Reiki: (Baginski a Sharamon (1988). Tud 35); (Gollagher (1998). Tud 44); (Boräng (1997). Tud 10); (McKenzie (1998). Tud 81) Maent yn credu'r llifai'r egni trwy ddwylo'r therapydd (fe elwir person sy'n defnyddio Reiki ar sail broffesiynol (h.y., gyda chod ymddygiad, cod ymarfer, ayyb) yn therapydd, ond fe elwir person sydd ddim yn defnyddio Reiki ar sail broffesiynol (h.y., yn anffurfiol ar ffrindiau, y teulu, a'r hun) yn ymarferwr). pan osodir y dwylo ar dderbynnydd neu ar ei bwys. Mae rhai dysgeidiaethau'n pwysleisio pwysigrwydd bwriad neu bresenoldeb y therapydd yn ystod y broses hon, tra bod eraill yn dweud bod yr egni'n cael ei dynnu gan anaf y derbynnydd er mwyn actifadu neu fwynhau'r broses iachaol naturiol.Mae Reiki yn actifadu neu fwynhau'r broses iachaol naturiol: (McKenzie (1998), t.18); (Veltheim a Veltheim (1995), tt.78, 93); (Gollagher (1998), t.24) Ymhellach i'r syniad hwn, ceir cred fod yr egni'n "ddeallus",Mae Reiki yn "ddeallus": (Ellyard (2004). Tud 28 a 29); (Boräng (1997), t.10) sy'n golygu fod y Reiki yn gwybod lle i iacháu, hyd yn oed os nad yw dwylo'r therapydd yn bresennol mewn ardal benodol.

 Hyfforddiant 
Rhennir addysgu Reiki sydd y tu allan i Japan i mewn i dair gradd,Mae tri lefel gyda Reiki: (McKenzie (1998). Tud 54); (Veltheim a Veltheim (1995), t.117); (Petter (1997), t.38) a disgrifir y mwyaf cyffredin ohonynt isod. Dysgwyd Reiki (Traddodiadol Japaneaidd) yn drwyadl o dan arweiniad Usui, gyda chyfarfodydd myfyrio wythnosol lle'r rhoddir a defnyddir Reiki i sganio'r corff er mwyn rhoi diagnosis egnïol, a elwir yn Byosen-hō yn Japaneg, gan fod triniaeth Reiki Japaneaidd yn sythweledol mewn cymhariaeth i driniaeth Reiki'r Gorllewin, sy'n tueddu trin y corff cyfan yn lle ardaloedd penodol.

 Y Radd Gyntaf
Mae'r Radd Gyntaf,McKenzie (1998). Tud 54; Veltheim a Veltheim (1995). Tud 118; (Petter (1997). Tud 38 neu Shoden (初伝, Dysgeidiaethau Mynediad/Elfennol) yn Japaneg,James Deacon (2002), Reiki Glossary: S - Z (ar-lein). Cyrchwyd: 23 Chwefror 2010 (ar gael: http://www.aetw.org/reiki_glossary_s.html) yn dysgu'r theorïau a threfnau sylfaenol, a rhoddir nifer o adiwniadau i fyfyrwyr gan yr athro yn ei hystod.Effeithiau adiwniadau'r Radd Gyntaf: (Ellyard (2004). Tud 37) Mae myfyrwyr yn dysgu patrymau dwylo i'w defnyddio ar gorff y derbynnydd sy'n gynorthwyol i'r broses wrth drin y corff cyfan.Addysgu patrymau dwylo yn ystod y Radd Gyntaf: (Baginski a Sharamon (1988). Tud 48), (Petter (1997). Tud 39) Wrth gwblhau'r radd hon, gall therapydd drin ei hun a phobl eraill gyda Reiki. Mae hyd y cwrs yn dibynnu ar y Meistr/Athro; mae rhai cyrsiau yn cynnal pedair sesiwn dros nifer o ddiwrnodau, ac mae cyrsiau eraill yn cynnal dwy sesiwn dros ddau ddiwrnod.Hyd cwrs y Radd Gyntaf: (Baginski a Sharamon (1988). Tud 46), (Petter (1997). Tud 38)

 Yr Ail Radd 
Ar gwrs yr Ail Radd,Cynnwys cwrs yr Ail Radd: (McKenzie (1998). Tud 56); (Veltheim a Veltheim (1995). Tud 119); (Petter (1997), t.43) neu Okuden (奥伝, Dysgeidiaethau Mewnol) yn Japaneg,James Deacon (2002), Reiki Glossary: M - R (ar-lein). Cyrchwyd: 23 Chwefror 2010 (ar gael: http://www.aetw.org/reiki_glossary_m.html#o) mae myfyrwyr yn dysgu sut i ddefnyddio nifer o symbolau sy'n mwynhau'r cryfder a phellter y Reiki.Addysgu symbolau yn yr Ail Radd: (Ellyard (2004), t.81) Mae hyn yn cynnwys defnyddio'r symbolau i sefydlu cysylltiad dros dro rhwng y therapydd a'r derbynnydd, difater o leoliad ac amser, ac wedyn i anfon y Reiki.Gellid anfon Reiki i'r gorffennol neu'r dyfodol: (McKenzie (1998), t.39), (Ellyard (2004). Tud 115); (Lübeck (1994). Tud 155)Defnyddio'r symbolau i gysylltu â'r derbynnydd yn ystod pell-iacháu: (McKenzie (1998). Tud 39); (Ellyard (2004). Tud 110) Rhoddir adiwniad arall, sy'n cynyddu cynhwysedd y Reiki sy'n llifo trwy'r myfyriwr, yn ogystal â rhoi'r grym i'r symbolau.Effaith adiwniad yr Ail Radd: (Ellyard (2004). Tud 81) Wrth gwblhau'r Ail Radd, gall myfyrwyr weithio gyda'r derbynnydd heb fod yn bresennol - arfer o'r enw "pell-iacháu".Addysgir pell-iacháu yn ystod cwrs yr Ail Radd: (Petter (1997). Tud 43) Enillodd myfyrwyr yn Japan yr Ail Radd ar ôl cyfnod o 10, weithiau 20, mlynedd o ymarfer o dan diwtoriaeth Usui, ac na enillodd y mwyafrif o fyfyrwyr yn Japan y Drydedd Radd.

 Y Drydedd Radd 
Gyda'r Drydedd Radd, hefyd a elwir hyfforddiant meistr,Hyfforddiant meitr: (McKenzie (1998). Tud 58); (Veltheim a Veltheim (1995). Tud 120 i 124);  (Petter (1997). Tud 47 a 49) neu Shinpiden (神秘伝, Dysgeidiaethau Dirgelwch) yn Japaneg, mae myfyrwyr yn dyfod yn Feistr Reiki. Yn ôl terminoleg Reiki, nid yw'r gair "meistr" yn awgrymu goleuedigaeth ysbrydol, ac weithiau fe'i newidir i "Feistr/Athro" neu "Feistr/Ymarferwr" er mwyn osgoi'r anhrefn hwn. Yn ôl y gainc benodol, rhoddir naill ai un adiwniad neu ragor ac mae myfyrwyr yn dysgu symbol (neu symbolau yn ôl y gangen benodol) arall.Cynnwys hyfforddiant meistr: (Ellyard (2004). Penawdau 16 ac 17) Wrth gwblhau hyfforddiant meistr, gall y Meistr Reiki newydd adiwnio pobl eraill i Reiki ac addysgu'r tri lefel. Mae hyd yr hyfforddiant yn gallu amrywio o ddiwrnod hyd at flwyddyn neu ragor, gan ddibynnu ar athroniaeth y Meistr Reiki sy'n arwain yr hyfforddiant. Wedi dweud hynny, ceir dau fath o Feistri erbyn hyn: Meistr/Athro a Meistr/Ymarferwr. Mae Meistr/Athro yn Feistr ac yn gallu addysgu ac adiwnio pobl eraill, ond mae Meistr/Ymarferwr yn Feistr sydd ddim â'r gallu i addysgu neu adiwnio pobl eraill.

 Amrywiadau 
Ceir llawer o amrywiaeth wrth addysgu, cyflymder cwblhau (h.y., adwinio), a chostau. Er nad oes corff achredu neu gorff canolog yn bodoli, neu reoliad o'i ymarfer, mae cymdeithasau'n bodoli'r tu mewn i'r Deyrnas Unedig sy'n ceisio safoni Reiki a'i ymarferiadau, cyrff megis The UK Reiki Federation Dolen gwefan The UK Reiki Federation: http://www.reikifed.co.uk/  ac The Reiki Council (UK). Dolen gwefan The Reiki Council (UK): http://www.reikicouncil.org.uk/ Mae cyrsiau Reiki hefyd ar gael ar-lein, er mae pobl yn dweud bod angen cael adiwniad yn bersonol er mwyn iddo gymryd effaith, gan fod angen ar y Meistr/Athro Reiki sy'n cynnal yr adiwniad gyffwrdd â maes egni'r person sy'n cael ei adiwnio. Nad yw adiwniadau pell yn gydnabyddedig yn ôl rhai ffederasiynau Reiki, megis y UK Reiki Federation, sy'n dweud, "mae'n rhaid gwneud hyfforddiant "yn bersonol" neu "wyneb i wyneb" (ni dderbynnir adiwniadau pell)."The UK Reiki Federation (2009), Membership Form Cyrchwyd 23 Chwefror 2010 (ar gael: http://www.reikifed.co.uk/pub/about/fed/join/reikifed_mem-app.pdf ) Mae rhai pobl hefyd yn dal y gred y nad yw dulliau sy'n addysgu Reiki'n "gyflym" yn gallu cynhyrchu'r un effaith gref, gan fod dim eilydd ar gyfer profiad ac ymennydd wrth geisio meistroli Reiki.

 Ymarfer 
bawd|300px|Y saith prif siacra.
bawd|300px|Diagram sgematig o feridianau'r corff dynol.
O fewn Reiki'r Gorllewin, fe'i haddysgir fod Reiki yn gweithio mewn cysylltair â'r llinellau egni meridian a siacrau trwy ddefnyddio patrymau llaw, sydd fel arfer yn cyd-fynd â saith prif siacra'r corff. Defnyddir y patrymau hyn ar flaen a chefn y corff, ac yn gallu cynnwys adrannau penodol (gweler triniaeth leol). Yn ôl awduron fel James Deacon, defnyddiodd Usui bum patrwm ffurfiol yn unig, a chanolbwyntiodd ar y pen a'r gwddf.James Deacon (2006), Usui's Original Hand Positions (ar-lein). Ar gael: http://www.aetw.org/d_treatment_usui.htm (cyrchwyd 25 Chwefror 2010) Ar ôl rhoi Reiki i'r pen a'r gwddf, trinnir adrannau penodol y corff lle bo anghydbwysedd yn bresennol. Mae defnyddio'r siacrau yn gyffredin o fewn Reiki'r Gorllewin, er nad cymaint o fewn Reiki Traddodiadol Japaneaidd, gan fod Reiki Japaneaidd yn canolbwyntio ar drin adrannau penodol y corff gan ddefnyddio technegau fel Byōsen-hō (病専法) a Reiji-hō (霊示法), a ddefnyddir er mwyn darganfod adrannau o an-esmwythdra yn yr awra a'r corff corfforol. Er mai'r anadl ac anadlu sy'n ganolog i lawer o fathau o Reiki Japaneaidd, mae'n bwnc a esgeulusir fel arfer o fewn Reiki'r Gorllewin.

 Iacháu 
Nid yw Usui Reiki Ryōhō yn defnyddio unrhyw feddyginiaeth neu offer - mae'n defnyddio edrych, chwythu, tapio ysgafn, a chyffwrdd. Yn ôl Frank Arjava Petter, cyffyrddodd Usui â'r adrannau o afiach a oedd yn bresennol, tylinodd ef nhw, tapiodd yn ysgafn arnynt, ergydiodd nhw, chwythodd arnynt, edrychodd arnynt am ddwy neu dair munud, a rhoddodd egni iddynt. Mae Usui Reiki Ryōhō hefyd yn defnyddio techneg o'r enw cledr-iacháu fel dull o feddygaeth amgen a chyflenwol.Institute for Complementary and Natural Medicine. "BRCP Divisions & Practises" . Cyrchwyd 25 Chwefror 2010. Drwy ddefnyddio'r dechneg hon (weithiau a gyfeirir ati yn "tenohira" (掌, y gledr yn Japaneg)), mae ymarferwyr yn credu eu bod yn trosglwyddo egni iachaol ar ffurf ki trwy'r cledrau.

 Trin y corff cyfan 
Wrth drin y corff cyfan mewn sesiwn driniaeth gyffredin,Trin y corff cyfan: (Lübeck (1994). penodau 4 a 5); (McKenzie (1998). tud. 84); (Ellyard (2004). tud. 45); (Lübeck, Petter, a Rand (2001). pennod 20); (Veltheim a Veltheim (1995). tud. 79); (Petter (1997). tud. 50 hyd at 55); (Boräng (1997). tud. 36) mae'r therapydd Reiki yn dweud wrth y derbynnedd i orwedd, fel arfer ar fwrdd tylino, ac i ymlacio. Gwisgir dillad cyffyrddus, llac fel arfer am sesiwn driniaeth. Efallai bydd y therapydd yn cymryd ambell i funud er mwyn mynd i mewn i gyflwr tawel neu fyfyriol i baratoi'n feddyliol am y driniaeth,Paratoi ar ddechrau'r sesiwn driniaeth: (Ellyard (2004). tud. 46) a wneir heb unrhyw siarad diangen.Dim siarad diangen yn ystod triniaeth: (Ellyard (2004). tud 45)

Mae'r driniaeth yn mynd ymlaen gyda'r therapydd yn gosod y dwylo ar y cleient mewn safleoedd amrywiol. Serch hynny, mae rhai ymarferwyr yn defnyddio techneg di-gyffwrdd, lle hofranir y dwylo rhai centimedrau uwchben y corff am rai o'r safleoedd neu'r safleoedd i gyd. Cedwir y dwylo mewn safle am dair hyd at bum munud fel arfer cyn symud ymlaen i'r safle nesaf. Fel arfer mae'r safleoedd yn ymdrin â'r pen, y blaen a chefn y torso, y penliniau, a'r traed. Defnyddir rhyw 12 a 20 safle, gyda'r driniaeth yn parhau am 45 hyd at 90 munud.Hyd o drin y corff cyfan ac eraill: (Ellyard (2004). Tud 41)

Mae llawer o ymarferwyr y Gorllewin yn defnyddio set sefydlog o 12 safle, tra bod eraill yn defnyddio eu greddf i'w harwainDefnydd o reddf: (Usui a Petter (2003), t.17) fel y'i hymarferir mewn Reiki Japaneaidd Traddodiadol. Weithiau fe gychwynnir y sesiwn driniaeth gyda "sganio" corff y cleient i ddarganfod y mannau hyn. Mae'r ddynesfa sythweledol hefyd yn gallu dilyn i leoliadau unigol yn cael eu trin am gyfnodau byrrach neu hirach. Fe ystyrir sesiwn driniaeth y Gorllewin i fod yn driniaeth ar raddfa fawr mewn cymhariaeth â thriniaeth fwy lleol a ddefnyddir o fewn Reiki Traddodiadol Japaneaidd.

Mae'r 12 patrwm llaw yn egnioli ar lawer o lefelau o ganlyniad i'w defnydd, gan,
 Egnioli ar lefel daearol gyda chynhesrwydd y dwylo,
 Egnioli ar y lefel meddyliol gyda defnyddio'r symbolau Reiki,
 Egnioli ar y lefel emosiynol gyda'r cariad sy'n llifo o ganlyniad i'r symbolau,
 Egnioli ar y lefel egnïol gyda phresenoldeb y therapydd yn ogystal â'r Reiki ei hun.

Yn aml, dywedir fod y cleient yn teimlo cynhesrwydd neu oglais yn yr ardal a drinnir, hyd yn oed pan nad yw'r therapydd yn cyffwrdd â fe/hi. Fel arfer mae ymlacio dwfn, wedi'i gyfuno â theimlad cyffredinol o les, yn ganlyniad i driniaeth, ond gallai ryddhau emosiynau hefyd.Effaith y driniaeth: (Ellyard (2004), t.44) Oherwydd fe ddywedir i driniaeth Reiki symbylu prosesau iacháu naturiol y corff ei hun, ni sylwir "gwellhadau" yn syth fel arfer. Awgrymid cyfres o dri neu ragor sesiwn driniaeth, fel arfer ar gyfnodau o un i saith diwrnod am gyflwr cronig a drinnir, a gellid defnyddio triniaethau rheolaidd gyda'r amcan o wneud lles. Fel arfer un hyd at bedair wythnos yw'r egwylion am y fath driniaethau, ac eithrio gyda hunan-drin lle bo ymarfer bob dydd yn gyffredin.

 Triniaeth leol 
bawd|Triniaeth Reiki yn mynd ymlaen. 
Mae triniaeth leol (neu lleoledig) Reiki yn cynnwys gosod neu hongian dwylo'r therapydd ar ddarn penodol o'r corff am gyfnod. Trinnir anafiadau diweddar yn yr un modd fel arfer,Trin anafiadau: (McKenzie (1998), t.110); (Ellyard (2004), t.70); (Veltheim a Veltheim (1995), t.77) gan ganolbwyntio ar le'r anafiad penodol. Mae triniaethau lleol yn amrywio'n fawr, ond fel arfer maent yn parhau am 20 munud. Disgrifiodd Takata "driniaeth leol" fel 'gwaith ymarferol,' mewn cymhariaeth â phell-iacháu, lle fe'i disgrifiodd fel "iacháu absennol."James Deacon (2006), On CKR, SHK, and Absent Healing (ar-lein). Cynhyrchwyd: 23 Chwefror 2010 (ar gael: http://www.aetw.org/reiki_takata_course2.htm)

Mae rhai ymarferion yn defnyddio triniaeth leol am anhwylderau penodol, ac mae rhai wedi gwneud tablau o le i roi'r dwylo,Reiki.nu (2009), Reiki hand positions photoes - treating others, self and "quick version" (ar-lein). Cynhyrchwyd 23 Chwefror 2010 (ar gael: http://www.Reiki.nu/Treatmentguide2.pdf )Safleoedd ar am anhwylderau penodol: (Usui a Petter (2003), tt.49, 67); (Lübeck (1994), t.173, 184) Wedi dweud hynny, mae'n well gan ymarferwyd eraill drin y corf cyfan am gyflyrau cronig, ar y sail fod effaith mwy cyfannol ganddo.Trin y corff cyfan ar am gyflyrau cornig: (McKenzie (1998), t.108); (Veltheim a Veltheim (1995), t.81) Mae ffordd arall i'w chael am sesiwn driniaeth yn cynnwys trin y corff cyfan yn gyntaf, ac wedyn symud ymlaen i driniaeth leol am anhwylderau penodol.Triniaeth leol ar ôl trin y corff cyfan: (McKenzie (1998), t.105)

Defnyddiodd Usui leoliadau dwylo penodol i drin an-esmwythdra ac anhwylderau penodol, a oedd yn cynnwys anhwylderau'r system nerfol (megis hysteria), anhwylderau resbiradol (megis llid o'r tracea), anhwylderau treulio (megis wlserau gastrig), anhwylderau cylchredol (megis pwysedd gwaed uchel cronig), anhwylderau gwaed a metaboledd (megis anaemia), anhwylderau'r llwybr urogenital (megis neffritis), anhwylderau croen (megis llid o'r nodau lymff), anhwylderau plentyndod (megis y frech goch), anhwylderau iechyd benywod (megis salwch bore), ac anhwylderau llŷn (megis twymyn teiffoid).

 Anadlu 
Addysgodd Usui dechneg o'r enw Joshin Kokyū-hō (女神呼吸法), sy'n golygu "y dull o anadlu er mwyn glanhau'r ysbryd" yn fras, ond mae'n cyfieithu'n llythrennol fel "Dull Anadlu Daioni". Perfformir Joshin Kokyū-hō gan eistedd yn syth, yn alinio'r cefn, ac yn anadlu'n araf trwy'r trwyn. Wrth i'r therapydd fewnanadlu, mae hefyd yn anadlu'r egni Reiki i mewn trwy siacra'r corun er mwyn puro'r corff a'i wneud yn addas ar gyfer llif y Reiki. Wrth wneud y dechneg hon, anadlir y Reiki i mewn i'r tanden (stumog).

 Tri Philer Reiki 
Yn ogystal â'r pum egwyddor Reiki, seliwyd Usui ei system ar dri arfer arall; Gasshō, Reiji-hō, a Chiryō.

 Gasshō 
Cyflwr myfyriol lle ymunir y dwylo â'i gilydd yw gasshō (合掌 yn Japaneg, "dwylo'n dod at ei gilydd"). Ymarferwyd gasshō ar ddechrau bob cyfarfod Reiki Usui. Un ffordd o wneud gasshō yw canolbwyntio ar y padiau lle bo'r ddau fys canol yn cwrdd.

 Reiji-hō 
Dull o gysylltu â'r pŵer Reiki wrth ei ofyn i lifo drwy'r therapydd dair gwaith yw reiji-hō (霊示法 yn Japaneg, "dull arwydd o'r pŵer Reiki"), ac fe'i rhennir i mewn i dair rhan fel arfer. Y rhan gyntaf yw gofyn i'r pŵer Reiki lifo drwy'r therapydd. Bydd yn dod i mewn trwy naill ai siacra'r corun (gan fod hwn yw'r esgyniad uchaf), siacra'r galon (gan fod hwn yw'r lle o gariad pur Reiki), neu'r dwylo (oherwydd adiwniwyd y dwylo gyda symbolau penodol). Gall myfyriwr yr Ail Radd ddefnyddio'r trydydd symbol a'i fantra i gysylltu â'r Reiki ynghyd â'r symbol cyntaf; anfonir y trydydd symbol yn gyntaf a selio gyda'r symbol cyntaf.

Yr ail ran yw gweddïo am wellhad o'r person os yw'n iacháu anhwylder penodol, neu am iechyd cyffredinol os yw'r person yn iawn.

Y drydedd ran yw codi'r dwylo, gyda'r cledrau yn wynebu'i gilydd, i'r trydydd llygad (y lle rhwng y ddwy ael), a gofyn i'r pŵer Reiki dywys eich dwylo i lefydd sydd angen yr egni.

Chiryō
Wrth wneud chiryō (治療 yn Japaneg, "triniaeth (feddygol)"), mae'n rhaid i'r therapydd osod y llaw gref ar siacra'r corun ac aros am hibiki (響き, "adborth") ar ffurf symbyliad neu ysbrydoliaeth, ac mae'r dwylo yn dilyn y hibiki. Yn ystod chiryō, mae'r therapydd yn rhoi rhyddid llwyr i'r dwylo, gan gyffwrdd â rhannau'r corff poenus nes bod dim niwed neu nes symudai'r dwylo ymlaen i le arall.

 Ymchwil, adolygu critigol, ac ymryson 
 Darpariaeth gyda GIG 
Darperir therapïau cyflenwol ar y Gwasanaeth Iechyd Gwladol cymorth i gleifion drwy ddefnyddio adweitheg, Reiki/gwella, aromatherapi, a thechnegau anadlu ac ymlacio. Darperir y rhain hyn yng Nghanolfan Ganser Felindre (). Yn ôl ei gwefan, "Cafodd y triniaethau hynod o ymlaciol a chefnogol hyn eu haddasu gan ein therapyddion sydd wedi'u hyfforddi'n glinigol i ystyried anghenion penodol ein cleifion". Yn y Ganolfan, mae therapyddion cyflenwol yn gweithio ochr yn ochr â gweithwyr gofal iechyd eraill i liniaru pryder, poen, sgil-effeithiau a symptomau. Mae'r Ganolfan hefyd yn dweud, "Mae'r therapïau hyn yn helpu pobl sydd angen cymorth ychwanegol er mwyn lliniaru pryderon corfforol, seicolegol neu ysbrydol sy'n effeithio ar eu lles ac ansawdd eu bywydau".

Ymchwil gwyddonol
Nid oes sail bioffisegol neu ddamcaniaethol a wyddys amdanynt gan Reiki.

Darganfuwyd mewn astudiaethau trwyadl a systematig o brofion clinigol ar hap a gynhaliwyd yn 2008 fod y data yn annigonol i allu dangos effeithiolrwydd Reiki fel triniaeth ar gyfer unrhyw gyflwr. Profwyd naw astudiaeth; defnyddiwyd sgôr Jadad i brofi ansawdd, gan ystyried yr anhawster o ddallu ymarferwyr. Ni chynhwyswyd astudiaethau an-hap. Nid oedd y fethodoleg yn gallu rheoli effeithiau plasebo ac roedd llawer o'r astudiaethau dioddef o "diffygion gyda'r fethodoleg megis maint bychan y sampl, cynllun astudio annigonol ac adrodd gwael." Oherwydd bod y fath dreialon yn dangos effeithiau triniaeth gorliwiol, nid oes digon o dystiolaeth i ddangos fod Reiki yn effeithiol fel therapi unig ar gyfer unrhyw gyflwr meddygol, neu fod ganddo unrhyw fuddion a ni cheir gyda'r effaith blasebo.Henderson, Mark. "Prince of Wales's guide to alternative medicine 'inaccurate'" , The Times. 17 Ebrill 2008. Cyrchwyd 13 Tachwedd 2008. Mae treialon plasebo ar gyfer Reiki yn gymhleth gan ei fod yn anodd creu effaith blasebo realistig.Ahlam A. Mansour, Marion Beuche, Gail Laing, Anne Leis, Judy Nurse, "A Study to Test the Effectiveness of Placebo Reiki Standardization Procedures Developed for a Planned Reiki Efficacy Study", Journal of Alternative and Complementary Medicine, Ebrill 1999, 5(2): 153-164. doi:10.1089/acm.1999.5.153.

Darganfuwyd adolygiad a gynhaliwyd yn 2009 fod "y cyfyngiadau o adrodd a methodoleg o astudiaethau cyfredol yn atal casgliad terfynol ynghylch ei effeithiolrwydd."

Diogelwch ac effeithiolrwydd	

Mae pryderon ynghylch diogelwch Reiki yn debyg i feddygaeth amgen eraill. Mae meddygon a gweithwyr gofal iechyd perthynol yn credu efallai bydd cleifion yn osgoi triniaethau sefydledig a gwyddonol o blaid meddygaeth amgen. Mae'n gyffredin i ymarferwyr Reiki annog eu cleifion ymweld â meddyg ar gyfer cyflyrau difrifol, gan ddweud y gellid defnyddio Reiki ynghyd â meddygaeth gonfensiynol.Nid yw Reiki yn disodli meddygaeth gonfensiynol ond yn ei chanmol: (McKenzie (1998), tt.7, 18, 105) Ni ddarganfuwyd treialon clinigol i fod ag unrhyw ôl-effeithiau gwrthwynebus.

Mae William T. Jarvis, Ph.D., o The National Council Against Health Fraud, yn awgrymu fod unrhyw effaith glinigol a geir wrth ddefnyddio Reiki yn ganlyniadau o awgrymu.Asesiad amheugar o Reiki: National Council Against Health Fraud article.

 Dadleuon mewnol 
Oherwydd y ffyrdd dysgu amrywiol, bu dadleuon rhwng grwpiau, athrawon, ac ymarferwyr gwahanol, megis natur yr egni ei hun, tâl a godir am gyrsiau a thriniaeth, dulliau hyfforddi, cyfrinachedd o'r symbolau, a dulliau adiwnio.

Wedi i Takata farw, tan ganol y 1990au, roedd datganiadau cystadleuydd ar gyfer y teitl o "Uwchfeistr" Reiki. Sut bynnag, anweddodd y datganiad wrth i bobl ddarganfod mai Takata ei hun a greodd y term.Dadl "Uwchfeistr": (Veltheim a Veltheim (1995), t.106), (Ellyard (2004), t.21, 23)

 Pryderon yr Eglwys Gatholig 
Ym mis Mawrth 2009, cyhoeddodd y Committee on Doctrine of the United States Conference of Catholic Bishops archddyfarniad (o'r enw Guidelines for Evaluating Reiki as an Alternative Therapy) gan rwystro ymarfer Reiki gan Babyddion a ddefnyddir o fewn rhai canolfannau encil ac ysbytai Catholig. Dywedodd diwedd yr archddyfarniad, "gan nad yw therapi Reiki yn gydnaws â naill ai ddysgeidiaeth Gristnogol neu dystiolaeth wyddonol, fe fyddai'n amhriodol i sefydliadau Catholig, megis canolfannau iechyd Catholig a chanolfannau encil, neu bersonau sy'n actio ar ran yr Eglwys Gatholig, megis caplaniaid Catholig, hyrwyddo neu ddarparu cefnogaeth ar gyfer triniaeth Reiki."''

 Gweler hefyd 
 Meddygaeth egni
 Rhestr termau meddygaeth amgen
 Gosod y dwylo
 Meddygaeth ddirgrynol

 ffynonellau 

 Cyfeiriadau 











Dolenni allanol





Categori:Ffugwyddoniaeth
Categori:Meddygaeth amgen
Categori:Therapi